
Το παρόν τυπώθηκε σε 1.000 αντίτυπα στην Θεσσαλονίκη, τον Ιούνη του 
2005. Διανέμεται χωρίς αντίτιμο μαζί με το τεύχος #3 της αντιεξουσιαστικής 
επιθεώρησης Βΐ&εΐζ ΟιιΙ στο κοινωνικό εργοστάσιο. Για επικοινωνία με 
την εκδοτική ομάδα επιχειρήστε μια βόλτα από την κατάληψη Φάμπρικα 
Υφανέτ (Κάτω Τούμπα), ή στείλτε ε-ηιαΐΐ στην ηλεκτρονική θυρίδα 
1>1&ο]ίουΙ@(1ϊδοΙ)6γ.ηεΙ. 


εηεΓςγίοπθΙ 


Στην μπροσούρα που κρατάτε στα χέρια σας γίνεται μια πρώτη προσέγγιση 
του ενεργειακού ζητήματος, όπως τουλάχιστον αυτό προκύπτει από την υποφαινόμενη 
εξάντληση των ορυκτών ενεργειακών πόρων που κινούν την καπιταλιστική μηχανή. 

Για λόγους κατανόησης και παρουσίασης του ζητήματος, όπως τίθεται από 
τεχνοεπιστημονική σκοπιά, γίνεται μια εκτενής αναφορά και περιγραφή των πηγών και 
των μορφών ενέργειας που ήδη αξιοποιούνται ή που είναι εν δυνάμει αξιοποιήσιμες, 
καθώς και σε κάποιες υπό εξέλιξη τεχνολογίες παραγωγής ενέργειας, που βρίσκονται 
ακόμα στο πεδίο της έρευνας. Όπως θα φανεί και στο κυρίως κείμενο, όταν αναφέρονται 
«αξιοποιήσιμες» πηγές αφορούν πάντα την οικονομική αξιοποιησιμότητα τους (με όρους 
κερδοφορίας φυσικά), η οποία όμως δεν είναι ανεξάρτητη από την τεχνική της εφικτότη- 
τα με τα παρόντα τεχνολογικά μέσα. 

Παράλληλα με τις οικονομοτεχνικές συνιστώσες των διαφόρων πόρων 
και τεχνολογιών ενέργειας, γίνεται και μια συνοπτική αναφορά στις περιβαλλοντικές 
επιπτώσεις κάθε μιας, το ζήτημα της διαχείρισης των οποίων, μπορεί να λάβει τόσο 
οικονομικές όσο και κοινωνικές διαστάσεις. 

Τέλος, η αναφορά στη γεωγραφική κατανομή των ενεργειακών πόρων στον 
πλανήτη, και η στοιχειοθέτηση του ενεργειακού χάρτη της γης, αφήνει ανοιχτό το πεδίο 
εκτιμήσεων για τη χάραξη των πολύπολοκων γεωστρατηγικών των ισχυρών και δίνει μια 
(όχι και τόσο) θολή εικόνα για τις στρατιωτικές εκστρατείες που γίνονται τα τελευταία 
30 χρόνια και τις πολεμικές συρράξεις που έπονται στο βραχυ-μεσοπρόθεσμο μέλλον. 

Είναι δύσκολο να μιλήσει κανείς για την ενέργεια χωρίς να αναφερθεί 
στην τεχνολογία καθέ αυτή, στις παραγωγικές διαδικασίες και σχέσεις και στην ενερ- 
γοβόρα κουλτούρα του δυτικού κόσμου. Δεν μπορεί να παραμελήσει το γεγονός ότι το 
ενεργειακό πρόβλημα προέκυψε μέσα στις συγκεκριμένες οικονομικοκοινωνικές συνθή¬ 
κες που επέβαλε ο καπιταλιστικός τρόπος παραγωγής, όπου άνθρωπος και φύση υποτάσ¬ 
σονται στους νόμους της αγοράς και όπου η κατανάλωση προβάλλεται ως πολιτισμική 
ταυτότητα. 

Ενσυνείδητα αποφεύγουμε, προς το παρόν, την εμβάθυνση στο ζήτημα και 
αρκούμαστε σε μια πρώτη παρουσίαση και στην διατύπωση κάποιων ερωτημάτων που 
προέκυψαν από την ενασχόληση με το ενεργειακό ζήτημα, με σκοπό να επανέλθουμε 
με καταγεγραμμένη μια πιο συνολική προσέγγιση του θέματος και των παρελκόμενων 
του. Μας ενδιαφέρει μια αναλυτική τοποθέτηση πάνω οτο πρόβλημα με τους όρους του 
παρόντος (και του κοντινού προεπαναστατικού μέλλοντος!), καθώς κάποια στιγμή θα 
επιβληθούν πολιτικές πάνω στις οποίες θα πρέπει να πάρουμε θέοη σε επίπεδο πραγμα¬ 
τικότητας και μακρυά από μανιχαϊστικούς αφορισμούς. 

Έτσι, εν πρώτοις, επιχειρούμε να κάνουμε μια μικρή αποδόμηση της κυρί¬ 
αρχης προπαγάνδας και πως αυτή χρησιμοποιεί τον φόβο και την αγωνία του (δυτικού) 
κόσμου για το μέλλον της βολής του (και της επιβίωσης του αν λάβουμε υπόψη τα κατα- 
στροφολογικά σενάρια), και προβάλλει τα επιτεύγματα της τεχνολογίας, που κατέχουν 
οι κυρίαρχοι, σαν τη λύση που απλόχερα θα μας προσφέρουν. Ή αλλιώς το πως διατεί¬ 
νονται ότι θα λύσουν ένα πρόβλημα εντείνοντας ακόμα περισσότερο τις αιτίες που το 
προκάλεσαν! 

Πυροκροτητής για το έναυσμα της συζήτησης γύρω από την ενέργεια και 
κύριος συντελεστής της μπροσούρας που προέκυψε (καθώς επωμίστηκε όλο το βάρος 
της συγγραφής της), είναι ο κος Θόδωρος τον οποίο ευχαριστούμε θερμά, τόσο για τον 
χρόνο του, όοο κυρίως για την διάθεση του να μοιραστούμε τους προβληματισμούς και 
τις αναζητήσεις γύρω από το ζήτημα της ενέργειας. 

ΒΙθοΙκ ουΐ στο κοινωνικό εργοστάσιο 
Ιούνης 2005 



ΜΙΑ ΠΡΟΣΠΑΘΕΙΑ ΚΑΤΑΝΟΗΣΗΣ 
ΤΟΝ ΕΝΕΡΓΕΙΑΚΟΝ ΖΗΤΗΜΑΤΩΝ 


Εισαγωγικά 


Εύκολα αρχίζει κανείς ένα άρθρο για τα ενεργειακά ζητήματα αλλά 
δύσκολα το τελειώνει. Είναι εύκολο να χαθείς μέσα στην προσπάθεια κατανόη¬ 
σης ατελείωτων, και συχνά αντιφατικών, αριθμών, τεχνολογιών, γεωπολιτικών 
και ενόοκαπιταλιστι-κών οικονομικών ανταγωνισμών. Ας μην ξεχνάμε κατ' αρχήν 
ότι πρόκειται για ένα βασικότατο εμπόρευμα, που παράγεται και πουλιέται με 
σκοπό το κέρδος αλλά επη-ρεάζει αποφασιστικά την κερδοφορία του κεφαλαίου 
που έχει επενδυθεί στην παρα-γωγή και διακίνηση σχεδόν όλων των υπόλοιπων 
εμπορευμάτων, υλικών και άθλων. 


Β. Μορφές και χρήσεις της ενέργειας 


Οι άνθρωποι χρειαζόμαστε θερμότητα (θερμική ενέργεια), κίνηση 
(μηχανική ε-νέργεια) και ηλεκτρισμό (ηλεκτρική ενέργεια), η πιο "ευγενής" μορ¬ 
φή, αφού μπο-ρούμε να τη μεταφέρουμε και να τη χρησιμοποιήσουμε εύκολα με 
πολλούς τρόπους. Όμως δεν είναι ισοδύναμες μορφές. Για να πάρουμε π.χ. ηλε¬ 
κτρική ή μηχανική ενέρ-γεια από τη θερμότητα "πετάμε" αναγκαστικά, σύμφωνα 
με τους νόμους της φυσι-κής, ένα μέρος της στο περιβάλλον (από 40% μέχρι 85%, 
ανάλογα με το πόσο καλή μηχανή μετατροπής διαθέτουμε και το πόσο "καλής 
ποιότητας" - δηλαδή υψηλής θερμοκρασίας - είναι η θερμότητα που διαθέτουμε). 
Μπορούμε ίσως να αξιοποιήσου-με και ένα μέρος και ένα μέρος της "υποβαθμι¬ 
σμένης" θερμότητας που πετάμε σε τέ-τοιες μετατροπές για θέρμανση χώρων 
κλπ. ώστε να αυξήσουμε τον συνολικό βαθμό αξιοποίησής της. Σημειώνουμε ότι 
η αντίστροφη μετατροπή, από ηλεκτρισμό σε θερ-μότητα, έχει βαθμό απόδοσης 
σχεδόν 100% (η "ευγενής" ή "ανώτερη" μορφή). 

Το πώς παίρνουμε τη θερμότητα είναι γνωστό, με καύση (καύσιμα): 
πετρέλαιο, γαιάνθρακες, φυσικό αέριο, βιομάζα. Επίσης με πυρηνική σχάση και 
σύντηξη (ίσως στο μέλλον), από τον ήλιο, από θερμότητα της γης (γεωθερμία). 
Επίσης η μηχανική ενέργεια του ανέμου και του νερού (ροή ποταμών, θαλάσσια 
κύματα) μετατρέπεται άμεσα σε ηλεκτρισμό χωρίς να μεσολαβεί η θερμότητα 
(με αποδόσεις που φθάνουν το 80%). Τέλος έχουμε και την άμεση μετατροπή του 
ηλιακού φωτός σε ηλεκτρισμό (φωτοβολταϊκές κυψέλες). Και η πρόκληση σήμερα: 
η μετατροπή της χημικής ενέρ-γειας που είναι "κρυμμένη" στο υδρογόνο των 
καυσίμων κατ' ευθείαν σε ηλεκτρισμό, χωρίς να μεσολαβεί καύση (κυψέλες καυ¬ 
σίμου). Και μάλιστα με μειωμένες (ή καθό-λου, στο μέλλον) εκπομπές διοξειδίου 
του άνθρακα (002), που είναι το βασικό στοιχείο του "φαινόμενου του θερμοκη¬ 
πίου". 

Και κάτι ακόμη: κάθε φυσικοχημική μετατροπή μιας πιο πρωτογενούς 
μορφής καυσίμου σε άλλη (π.χ. βενζίνη ή πετρέλαιο κίνησης από το αργό πετρέ¬ 
λαιο των πε-τρελαιοπηγών κλπ.) συνοδεύεται από απώλειες του αρχικού ενερ¬ 
γειακού περιεχομέ-νου. Σ' αυτές πρέπει να προσθέσουμε και την ενέργεια που 
χρειαζόμαστε για την ε-ξόρυξη και τη μεταφορά. Όλα λοιπόν τα στάδια, μέχρι 
και την τελική χρήση μιας μορφής ενέργειας, "τρώνε" κάποιο μέρος (περισσότερο 

ή λιγότερο) από την ενέργεια που η φύση είχε αποθηκεύσει. Για κάθε 100 π.χ. 
θερμίδες (μονάδες μέτρησης θερμό-τητας) από το πετρέλαιο στα βάθη του Ιράκ 
καταλήγουν στην πρίζα του σπιτιού μας οι 35 και στη ρόδα του αυτοκινήτου μας 
λιγότερες από 25, ενώ οι υπόλοιπες αναγκα-στικά πετιούνται. Αλλά κάπου εδώ ας 
σταματήσουμε τη Φυσική. 


Γ. Αναλυτικά για τις ενεργειακές "πρώτες ύλες" 


1. ΠΕΤΡΕΛΑΙΟ 


ΓΑΤΙ Γί.'ίΜ Ι< !ΛΐνΠ· β !« ,‘Τί ΜΑΰί ΠΚ.Ό» ΙΛ3ΜΙΛ ΙΤ Ι/ΧΏΟΙ 

ΜΒΒΜ αυτόν 



Οι εκτιμήσεις πολλών οργανισμών και εταιριών παγκόσμια συγκλί¬ 
νουν στο ότι τα σημερινά "οικονομικά εκμεταλλεύσιμα" αποθέματα σε κοιτάσμα¬ 
τα είναι περίπου 1,2 τρισεκατομμύρια βαρέλια και επαρκούν για άλλα 40 χρόνια 
με τους σημερινούς ρυθμούς κατανάλωσης, που όμως διαρκώς αυξάνονται (γύρω 
στο 1,5% το χρόνο). Βέβαια κάθε χρόνο τα οικονομικά εκμεταλλεύσιμα αποθέμα¬ 
τα αναθεωρούνται ελαφρά προς τα πάνω. Όμως είναι γεγονός πως σε πολλά κοι- 



ΜΜ ΠΟΙ »« (*ρα*<«νΐ) 


τάσματα οι νέες ποσότητες που προστίθενται κάθε χρόνο στα αποθέματα είναι 
μικρότερες από αυτές που εξορύχθη-καν στο ίδιο διάστημα. 

Το μυστικό για την κατανόηση των αντικρουόμενων προβλέψεων 

βρίσκεται βέ-βαια στον όρο "οικονομικά εκμεταλλεύσιμα", που σημαίνει ότι με 
τις σημερινές συνθήκες είναι εξασφαλισμένη η κερδοφορία των κεφαλαίων που 
επενδύονται στην εξό-ρυξή τους. Οι γεωλόγοι βέβαια υπολογίζουν μεγαλύτερες 
ποσότητες. Μαζί με κάποι-ους αισιόδοξους υποστηρίζουν ότι τα αποθέματα αυτά 
είναι 3 τρις βαρέλια (πόσο βέ-βαιο είναι; θα γίνουν, αν βρεθούν, οικονομικά 
εκμεταλλεύσιμα;). Καθαρή απάντηση προφανώς δεν υπάρχει. 

Υπάρχουν πολλές μελέτες και έρευνες που έχουν εντοπίσει δύσκολα 
κοιτάσματα και ασυνήθιστα (τα λένε "μη συμβατικά"). Τέτοια είναι το πολύ βαρύ 
πετρέλαιο στη Βενεζουέλα (με μερικά τρις βαρέλια απόθεμα αλλά σημαντικά 
μεγαλύτερο κόστος διύλισης), οι πισσούχοι άμμοι (κυρίως στον Καναδά) και οι 
σχιστόλιθοι με πετρέλαιο (ΗΠΑ, Βραζιλία κλπ.) με τεράστια αποθέματα (για αρ¬ 
κετούς αιώνες λένε οι αισιόδοξες μελέτες) αλλά μεγάλο κόστος εξόρυξης (οι 
απαισιόδοξοι λένε ότι ακόμη και αν βελτι-ωθεί η τεχνολογία θα χρειάζονταν για 
την εξόρυξή τους να ξοδευτεί περισσότερη ε-νέργεια από όση θα μας έδιναν). 
Άρα πρόκειται για αβέβαια αποθέματα και, προς το παρόν, μη αξιοποιήσιμα κα¬ 
πιταλιστικά σε μεγάλη έκταση αν και ήδη κάποια (λίγα και τα πιο "εύκολα") από 
αυτά μπήκαν ήδη σε εμπορική εκμετάλλευση. 

Σήμερα το πετρέλαιο καλύπτει (και θα καλύπτει για άλλα 10 του¬ 
λάχιστον χρόνι-α) το 38% με 39% της παγκόσμιας κατανάλωσης ενέργειας και 
δίνει περίπου το 96% της ενέργειας για τις μεταφορές. Είναι συγκεντρωμένο 
σε λίγες σχετικά περιοχές. Ει-όικά για τη Μέση Ανατολή και τον Περσικό Κόλπο, 
που σήμερα καλύπτουν το 71% της παγκόσμιας κατανάλωσης, εκτιμάται ότι μέχρι 
το 2020 θα καλύπτουν το 83% (λόγω εξάντλησης άλλων κοιτασμάτων). Άρα θα 
ανεβαίνει και η γεωπολιτική της ση-μασία, με ό,τι αυτό συνεπάγεται. Μέχρι τότε 
σημαντικό ρόλο θα παίζει και η περιοχή της Κασπίας με μεγάλα αποθέματα και 
φυσικού αερίου (μια εξήγηση για το ενδιαφέ-ρον των ΗΠΑ για τις εκεί λαμπρές 
"δημοκρατίες"). 

Βέβαια οι μέσοι όροι κρύβουν την πραγματικότητα των τεράστιων 
διαφορών της κατ' άτομο κατανάλωσης από χώρα σε χώρα αλλά και στο εσωτερι¬ 
κό κάθε χώρας. Όπως κρύβουν και τον τρόπο που τα έσοδα των πετρελαιοπαρα¬ 
γωγών χωρών κατα-νέμονται για τις ανάγκες των πολιτών τους και εκείνες των 
τοπικών οικονομικών ε-λίτ. 

Όσο για τους παράγοντες που καθορίζουν την τιμή του αργού πε¬ 
τρελαίου αυτοί αποτελούν από μόνοι τους ολόκληρο σεμινάριο καπιταλιστικής 
οικονομίας, αφού πρόκειται για το βασικότερο ίσως εμπόρευμα. Έχουμε και 
λέμε: 

• ποιότητα του αργού πετρελαίου (εξαρτάται από το κοίτασμα), 

• κόστος εντοπισμού κοιτασμάτων, εξόρυξης και μεταφοράς - διύλισης (τομείς 
όπου η ανάπτυξη της σχετικής τεχνολογίας είναι καθοριστική), 

• πρόσοδος των πετρελαιοπαραγωγών χωρών (φόροι που εισπράττονται όταν 
την εκμετάλλευση έχουν ιδιωτικές εταιρείες ή άμεσα κέρδη σε περίπτωση που 
αυτή είναι κρατική) και κέρδη των πολυεθνικών, 

• ο λεγόμενος κανόνας προσφοράς και ζήτησης (παράγοντας περισσότερο πέ¬ 
φτει η τιμή και ίσως - αλλά όχι απαραίτητα - να μειώνονται τα συνολικά κέρδη, 
και αντίστροφα) σε συνδυασμό με την ύπαρξη εφεδρικής παραγωγικής δυνατό¬ 
τητας για να καλύψει βραχυπρόθεσμα προβλήματα στις χώρες παραγωγής (ό-πως 
με την περίπτωση του Ιράκ, της Βενεζουέλας πριν λίγα χρόνια κ.α.) , 

• κερδοσκοπικά παιχνίδια με ία λεγάμενα "χρηματοπιστωτικά παράγωγα" από με¬ 
γάλα κεφάλαια σε συνδυασμό με φήμες και προσδοκίες για μελλοντικά συμ-βάντα 
(αρχίζοντας από την πρόγνωση του καιρού, τις πιθανές κοινωνικές ή πο-λιτικές 
αλλαγές στις χώρες παραγωγής, μέχρι τις κρυφές στρατηγικές και απο-φάσεις 
των πολυεθνικών του πετρελαίου), 

• η ανάγκη να προσαρμοστεί το ύψος της παραγωγής έτσι ώστε να μην πέσει 
πολύ και απότομα η τιμή για να μην ταρακουνηθούν σοβαρά τα έσοδα και οι 
οι-κονομίες των πετρελαιοπαραγωγών χωρών μαζί με τα κέρδη και την υπεραξία 
των μετοχών των πετρελαϊκών πολυεθνικών, αλλά ούτε να ανεβεί για μεγάλο 
διάστημα τόσο που να ταρακουνηθεί η κερδοφορία του κεφαλαίου στους άλλους 
τομείς της οικονομίας και να ισχυροποιηθούν τα κίνητρα για ανάπτυξη άλλων 
πηγών ενέργειας (ή των μη συμβατικών αποθεμάτων) που θα το υποκαταστή-σουν 
πριν αυτό εξαντληθεί (και άρα θα μειώσουν, πριν της ώρας τους, τα έσοδα των 
πετρελαιοπαραγωγών). 

Και όλα αυτά σε ένα τοπίο έντονων ανταγωνισμών μεταξύ των πετρελαϊκών πο¬ 
λυεθνικών αλλά και μεταξύ των χωρών που το παράγουν (είτε ανήκουν στον ΟΠΕΚ 
είτε όχι) και επιρροών στις άρχουσες τάξεις τους από τις πολυεθνικές αυτές και 
τις ισχυρές καπιταλιστικές χώρες. 


2. ΓΑΙΑΝΘΡΑΚΑΣ 

Είναι πιο "δίκαια" μοιρασμένος στον κόσμο (μια μορφή του είναι και 
ο δικός μας φτωχός λιγνίτης) και δεν προκαλεί γεωπολιτικούς ανταγωνισμούς 
ενώ η τιμή του κα-θορίζεται με πιο καθαρούς οικονομικούς κανόνες. Με τους 
σημερινούς ρυθμούς κα-τανάλωσης (καλύπτει περίπου το 25% των παγκόσμιων 
ενεργειακών αναγκών) τα αποθέματα (πάντα τα "οικονομικά εκμεταλλεύσιμα"), 
που είναι περίπου 1,2 τρισεκα-τομμύρια τόνοι, επαρκούν για άλλα 200 χρόνια. 
Χρησιμοποιείται με καύση στην ηλε-κτροπαραγωγή αλλά έχει μειονεκτήματα: 
πολύ ακριβές εγκαταστάσεις και τη μεγαλύ-τερη εκπομπή 002 (αέριο του "θερμο¬ 
κηπίου") από κάθε άλλο καύσιμο. 

Το μέλλον των γαιανθράκων; Η ανάπτυξη πιο αποδοτικών τεχνολο¬ 
γιών στην ηλεκτροπαραγωγή (π.χ. αεριοποίηση) και, κυρίως, η προσπάθεια δέ¬ 
σμευσης του 002 ώστε να μην όιαχέεται στην ατμόσφαιρα (π.χ. διοχέτευσή του 
σε τεράστιες υπόγειες φυσικές κοιλότητες - είναι βαρύτερο από τον αέρα - ή 
η χημική δέσμευσή του σε φυσικά πετρώματα κ.α.). Προς το παρόν οι σχετικές 
λύσεις θεωρούνται οικονομικά ασύμφορες και καταναλώνουν αξιόλογο κομμάτι 
της αρχικής του ενέργειας, οπότε δεν εφαρμόζονται ακόμα σε εμπορική κλίμακα. 
Πολλοί λένε πάντως ότι είναι καλύτε-ρο να μην ξεθάβεις το κάρβουνο παρά να 
προσπαθείς μετά να θάψεις το 002. 


3. ΦΥΣΙΚΟ ΑΕΡΙΟ 

Γνώρισε μεγάλη ανάπτυξη τις τελευταίες λίγες δεκαετίες και 
χρησιμοποιείται σε μεγάλο βαθμό στην ηλεκτροπαραγωγή, ιδίως από τότε που 
καταργήθηκαν τα κρατικά μονοπώλια για να αφήσουν τόπο στο κεφάλαιο που 

έψαχνε κερόοφόρες διεξόδους ("απελευθέρωση" των αγορών) και εντάθηκαν οι 
κοινωνικές αντιδράσεις προς την πυρηνική ενέργεια. Οι σχετικές εγκαταστάσεις 
είναι φθηνές, γίνονται γρήγορα, έχουν μεγάλο βαθμό απόδοσης και εκπέμπουν 
τις μικρότερες ποσότητες 002 από κάθε άλ-λο ορυκτό καύσιμο. Χρησιμοποιείται 
επίσης και σαν καύσιμο θέρμανσης (σπίτια, βιο-μηχανία). Γενικά η χρήση του 
αυξάνεται με γρήγορους ρυθμούς υποκαθιστώντας άλ-λα καύσιμα. 

Καλύπτει το 25% των παγκόσμιων ενεργειακών αναγκών και εκτιμά- 
ται ότι τα αποθέματά του, που είναι περίπου 175 τρισεκατομμύρια κυβικά μέτρα, 
επαρκούν για άλλα 60 τουλάχιστον χρόνια. Η εντατικοποίηση της έρευνας ανα¬ 
μένεται όμως, στα επόμενα λίγα σχετικά χρόνια, να τα αυξήσει αρκετά. Είναι 
επίσης πιο "δίκαια" μοιρα-σμένο σε σχέση με το πετρέλαιο (περίπου 90 χώρες 
έχουν αξιόλογα κοιτάσματα) αλ-λά όχι τόσο όσο ο γαιάνθρακας. Περίπου το 1/3 
των γνωστών παγκόσμιων αποθεμά-των βρίσκεται στη Ρωσία και την περιοχή της 
Κασπίας ενώ άλλο τόσα βρίσκεται στη Μέση Ανατολή. Μόνο το Ιράν έχει το 15% 
των παγκόσμιων αποθεμάτων (όχι άσχετο με τη φαγούρα των ΗΠΑ για τους εκεί 
"επικίνδυνους" μουσουλμάνους με πυρηνικά). 

Η υγροποίησή του για μεταφορά με πλοία έχει μεγάλο κόστος ενώ 
οι σωλήνες για υπόγεια μεταφορά κοστίζουν λιγότερο αλλά προϋποθέτουν δια¬ 
κρατικές συμφωνί-ες και "ασφαλείς" χώρες διέλευσης. 0ι σωλήνες δημιουργούν 
επίσης διαρκή αλληλε-ξάρτηση των χωρών παραγωγής και κατανάλωσης, γεγονός 
απαιτεί μακρόχρονες συμφωνίες. Γενικά η μεταφορά του σε μια απόσταση πχ. 
3.000 Κιη καταναλώνει ε-νέργεια που ισοόυναμεί με 10% της ενέργειας του μετα- 
φερόμενου αερίου (6 με 8 φορές περισσότερη απ' ότι η μεταφορά του πετρελαί¬ 
ου). 

Όσα προαναφέρθηκαν έχουν σαν αποτέλεσμα το αέριο να μην είναι 
τόσο "όιε-θνοποιημένο" εμπόρευμα όσο το πετρέλαιο αλλά περισσότερο περιφε¬ 
ρειακό, μια που οι χώρες παραγωγής και κατανάλωσης δεν μπορεί να απέχουν 
πολύ μεγάλες αποστά-σεις. Δεν μπλέκεται επίσης τόσο πολύ σε γεωπολιτικά παι¬ 
χνίδια και στα αντίστοιχα των μεγάλων πολυεθνικών. Η τιμή του υπακούει σε 
πιο "καθαρούς" κανόνες αν και επηρεάζεται από τις μεσοπρόθεσμες τάσεις των 
τιμών του αργού πετρελαίου όχι όμως από τα βραχυχρόνια σκαμπανεβάσματά 
τους. 

Η νέα πρόκληση (που προπαγανδίζεται κυρίως στις ΗΠΑ, από τους 
"αντί-Μπούς" θιασώτες μιας πολιτικής απεξάρτησης από το πετρέλαιο και, άρα, 
υποτίθεται, απε-μπλοκής από τις ιμπεριαλιστικές εκστρατείες για τη διασφάλισή 
του): Η επί τόπου (π.χ. σε τοπικά πρατήρια, όπως τα βενζινάδικα) φθηνή παρα¬ 
γωγή (απόσπαση) υόρο-γόνου από το φυσικό αέριο που θα τροφοδοτεί όλα τα 
οχήματα (ηλεκτροκίνητα πλέ-ον, με πολύ αποδοτικές "κυψέλες καυσίμου", που θα 
δίνουν απ' ευθείας ηλεκτρική ενέργεια χωρίς καύση) αλλά και σπίτια - γραφεία 
για να παράγουν αποκεντρωμένα την ηλεκτρική ενέργεια που χρειάζονται και, 
ταυτόχρονα, θέρμανση ή ψύξη, ανάλο-γα με την εποχή. Ιδού λοιπόν πεδίο δόξας 
λαμπρό για το κεφάλαιο: συσκευές παρα-γωγής υδρογόνου, νέα αυτοκίνητα για 
όλους, συσκευές συνδυασμένης παραγωγής ηλεκτρισμού - θέρμανσης - ψύξης για 
σπίτια, γραφεία και μικρές βιομηχανίες κλπ. Ακόμη οι τεχνολογίες αυτές δεν 
είναι εμπορικά συμφέρουσες αλλά το ψάχνουν εντατικά. 

4. 


ΠΥΡΗΝΙΚΗ ΕΝΕΡΓΕΙΑ 


Δίνει περίπου το 6% της παγκόσμιας ενεργειακής κατανάλωσης 
(στην Ε.Ε. το 15%), με τάσεις μείωσης, και χρησιμοποιείται (εκτός από τα πυρηνι¬ 
κά όπλα) απο-κλειστικά στην ηλεκτροπαραγωγή, όπου καλύπτει το 16% της παγκό¬ 
σμιας κατανά-λωσης (σήμερα λειτουργούν περίπου 400 τέτοια εργοστάσια στον 
κόσμο). Δεν περ-πάτησε και πολύ επειδή αηοόεικνύεται τελικά ακριβή ενέργεια, 
πανάκριβη μάλιστα αν συνυπολογιστεί το κοινωνικοοικονομικό κόστος διαχείρι¬ 
σης των απειλητικών αποβλή-των (δεν υπάρχει εγγυημένα ασφαλής μέθοδος γι' 
αυτά που να αντέχει σε κάθε πι-θανό κίνδυνο για εκατομμύρια χρόνια). Συν τον 
εφιάλτη του πιθανού ατυχήματος. 

Όμως, το πυρηνικό λόμπυ παραμονεύει, δηλαδή τα τμήματα του κε¬ 
φαλαίου που έχουν επενδύσεις στα πυρηνικά και κατέχουν την, πραγματικά δύ¬ 
σκολη, αυτή τεχνο-λογία (άρα και "ανταγωνιστικό πλεονέκτημα", που πρέπει να 
εκμεταλλευτούν). Σή-μερα είναι στο παρασκήνιο και αδύναμο. Οι επενδύσεις του 
είναι ασύμφορες και κα-ταόικάζονται κοινωνικά, χώρια που μια τέτοια επενδυ¬ 
τική απόφαση χρειάζεται, για να γίνει πράξη, πάνω από 10 χρόνια. Αλλά τα ενερ¬ 
γειακά πράγματα είναι ρευστά, σε 10 χρόνια μπορεί να έρθουν τα πάνω κάτω. 
Οπότε; Οπότε περιμένουν. Περιμένουν (ί-σως και να το επιδιώκουν) να ακριβύνει 
υπερβολικά το πετρέλαιο και το αέριο, να έχουμε τρομάξει υπερβολικά από τις 
επιπτώσεις (ή έστω τα συμπτώματα) του φαινό-μενου του θερμοκηπίου για να 
μας "σώσουν", αφού δύσκολα θα λέμε τότε το όχι. Και να αξιοποιήσουν και τα 
καύσιμα από τις ατομικές βόμβες που αποσύρονται. 

Αλλά ποιοι θα μπορούν να παράγουν πυρηνική ενέργεια; Μόνον 
οι "ασφαλείς" χώρες, αυτές που επιτρέπουν οι παγκόσμιοι χωροφύλακες. Γιατί 
φοβούνται διπλά: φοβούνται τα πυρηνικά όπλα στη διάθεση "τρομοκρατών", ή 
κρατών "ταραξιών" στο διεθνές σύστημα. Φοβούνται δηλαδή οτιδήποτε μπορεί 
να παράξει απειλητικούς αντι-πάλους τους ακόμη και αν οι τελευταίοι δεν δια¬ 
θέτουν παρά ελάχιστη πολιτική, οικο-νομική και στρατιωτική δύναμη σε σχέση με 
εκείνη των ισχυρών. 

Ενδέχεται μάλιστα οι υπέρμαχοι των πυρηνικών να μας περιμένουν 
και με το υδρογόνο. "Τι θέλετε; Μεταφορές ανεξάρτητες από το πετρέλαιο και το 
αέριο; Πάρτε άφθονη και καθαρή ηλεκτρική ενέργεια από πυρηνικά εργοστάσια, 
κάντε υδρογόνο από το νερό και εφορμήστε με τα νέα ηλεκτροκίνητα αυτοκίνητά 
σας". (Εδώ να πού-με ότι τα αμιγώς ηλεκτρικά αυτοκίνητα με μπαταρίες αποδεί¬ 
χτηκαν τεχνολογική και εμπορική αποτυχία. Μέχρι να βγει και να εδραιωθεί ή 
νέα γενιά ηλεκτροκίνητων με υδρογόνο και κυψέλες καυσίμου δοκιμάζουν την 
εμπορική τους τύχη και τα λεγάμενα υβριόικά, δηλαδή θερμικά-ηλεκτρικά, που 
πάλι βασίζονται στα υγρά καύσιμα). 

Όσο για την "πυρηνική σύντηξη"; Προς το παρόν είναι ένα όνειρο 
μακρινό χωρίς συγκεκριμένες υποσχέσεις για το αν και πότε θα γίνει πράξη. 
Υποτίθεται ότι θα δίνει άφθονη και απόλυτα καθαρή ενέργεια, αν ποτέ υπάρξει 
η κατάλληλη τεχνολογία, που θα πρέπει να αναπαράγει ελεγχόμενα εδώ στη γη 
συνθήκες που επικρατούν στον ή-λιο (θερμοκρασίες εκατοντάδων εκατομμυρίων 
βαθμών). Κανένας δεν τη συμπερι-λαμβάνει στις προβλέψεις του μέχρι τουλάχι¬ 
στον το 2050. 

5. 


ΑΝΑΝΕΩΣΙΜΕΣ ΠΗΓΕΣ ΕΝΕΡΓΕΙΑΣ 


Είναι ένας τομέας που ποντάρει πολλά πάνω του η Ε.Ε. αλλά μάλλον 
όεν της βγαίνει προς το παρόν. Βέβαια πολλές χώρες και επιχειρήσεις δουλεύουν 
εντατικά πάνω σε μερικές τουλάχιστον απ' αυτές τις πηγές. Ας τις δούμε σύ¬ 
ντομα και ας μην ξεχνάμε ότι η επανάσταση μ' αυτές και το μεγάλο ενδιαφέρον 
άρχισαν με την εξα-σφάλιση των συνθηκών που τις έκανε κερόοφόρες για το 
κεφάλαιο (και όχι από επι-χειρηματική έγνοια για το περιβάλλον). 

• Υδροηλεκτρικά: Από τις πιο παλιές μεθόδους αλλά θέλει πολύ ακρι¬ 
βές εγκατα-στάσεις για παραγωγή μεγάλης κλίμακας. Σχεδόν όλα τα καλά ποτά¬ 
μια στις περισσό-τερες χώρες έχουν αξιοποιηθεί, συχνά με τεράστιας κλίμακας 
κοινωνικές αλλά και περιβαλλοντικές επιπτώσεις από τη μετατροπή απέραντων 
εκτάσεων σε λίμνες. Τα τελευταία χρόνια εξαπλώνονται τα λεγάμενα μικρά υδρο¬ 
ηλεκτρικά που εκμεταλλεύο-νται έναν μεγάλο αριθμό μικρών ορεινών χειμάρρων, 
συχνά ανατρέποντας ευαίσθη-τες ισορροπίες στη πανίδα, τη χλωρίδα και το έδα¬ 
φος της περιοχής. 

• Ανεμογεννήτριες: Συνεχώς μεγαλώνει το μέγεθός τους αλλά και τα 
προβλή-ματα. Αρκετά ακριβές, κάνουν θόρυβο και ενοχλούν (ανθρώπους, πουλιά 
κλπ.), πιά-νουν χώρο (αν και τώρα τις στήνουν και μέσα στη θάλασσα, όχι όμως 
και στο δύ-σκολο Αιγαίο). Επιπλέον χρειάζεται να έχουμε και άλλους τρόπους να 
καλύπτουμε τις ανάγκες μας όταν όεν φυσάει (άρα επιπλέον λεφτά και για άλλες 
εγκαταστάσεις που θα είναι καπιταλιστικά ασύμφορες μια που όεν θα λειτουρ¬ 
γούν πάντα. Βλέπετε ο η-λεκτρισμός δεν αποθηκεύεται σε μεγάλες ποσότητες 
άμεσα παρά μόνον έμμεσα: π.χ. να γυρίσουμε το νερό πίσω στα υδροηλεκτρικά 
φράγματα, να παράξουμε ίσως υόρο-γόνο κλπ.). Και βέβαια όεν προγραμματίζε¬ 
ται ο Αίολος. 

• Ηλιακή ενέργεια: Πολύ καλή για τη θέρμανση νερού χαμηλής θερμο¬ 
κρασίας (και μάλιστα σε συνδυασμό και με άλλες ανανεώσιμες πηγές θερμότη¬ 
τας) αλλά πολύ ακριβή για παραγωγή ηλεκτρισμού από φωτοβολταϊκές κυψέλες 
(Περίπου 10 φορές σήμερα πιο ακριβές οι εγκαταστάσεις αυτές από εκείνες ενός 
συμβατικού εργοστασί-ου με ορυκτά καύσιμα για την ίδια ισχύ). Και επιπλέον 
πιάνουν πολύ χώρο και όεν έχει πάντα ήλιο (ό,τι είπαμε και για τον αέρα). Γενικά 
το ψάχνουν πολύ, ιδίως στις ΗΠΑ, για να βγάλουν φθηνές μικρές συσκευές για 
σπίτια και γραφεία. 

• Κύματα - παλίρροιες: Αναπτύσσεται σιγά - σιγά αλλά θέλει πολύ 
ακριβές ε-γκαταστάσεις και, βέβαια, χρειάζεται θάλασσα. Η παλίρροια έχει το 
πλεονέκτημα να κάνει κύκλους σε συγκεκριμένα και γνωστά χρονικά διαστήματα. 
Δεν αναμένεται να καλύψει αξιόλογο ποσοστό παραγωγής ηλεκτρικής ενέργειας, 
όπως επίσης και η γε-ωθερμία, όπου μάλιστα υπάρχει ακόμα αρκετό ανεκμετάλ¬ 
λευτο δυναμικό. 

• Βιομάζα: Απορρίμματα ξυλείας για καύση και καυσόξυλα, παραγωγή 
μεθανίου από γεωργοκτηνοτροφικά απόβλητα, παραγωγή υγρών καυσίμων ("βιο- 
ντήζελ") από ειδικές καλλιέργειες φυτών, παραγωγή υδρογόνου με βιολογική ζύ¬ 
μωση αμυλούχων ή ζαχαρούχων αποβλήτων από βιομηχανίες κ.α. Στις τελευταίες 
επενδύονται χρήματα και έρευνα ώστε να γίνουν οικονομικά αποδοτικές. 

Αυτές οι ανανεώσιμες πηγές ενέργειας προβλέπεται να καλύπτουν παγκόσμια το 

8% των ενεργειακών αναγκών το 2015. Η Ε.Ε. έβαλε στόχο το 12% και μάλιστα νω¬ 
ρίτερα. Αλλά το πρόβλημα δεν είναι μόνον ή δεν είναι κυρίως τεχνολογικό. Με 
το σημερινό τους κόστος δεν μπορούν να ανταγωνιστούν τα ορυκτά καύσιμα και 
χρειά-ζονται ειδική νομοθετική προστασία που προβλέπει διάφορες επιδοτήσεις 
για να λει-τουργήσουν αλλά και για έρευνα - ανάπτυξή τους. Και εδώ γίνεται το 
έλα να δεις: κάθε χώρα και διαφορετικές πολιτικές (σε αντίθεση με τον γενικό 
κανόνα εναρμονι-σμού των αγορών π.χ. φυσικού αερίου και ηλεκτρισμού). 

Και αμέσως εμφανίζονται τα αντιτιθέμενα συμφέρονται: "νοθεύ¬ 
εται ο υγιής α-νταγωνισμός, χάνουμε σε ανταγωνιστικότητα σαν οικονομία", 
φωνάζουν όσοι χάνουν μέρος από τα κέρδη τους. "Κερδίζουμε ανταγωνιστικά 
πλεονεκτήματα επενδύοντας στο μέλλον", υποστηρίζουν όσοι ευνοούνται. Η 
Ε.Ε. προσπαθεί να βρει ενιαία πολιτι-κή, να εξισορροπήσει τις εσωτερικές της 
αντιθέσεις, να δημιουργήσει μεσοπρόθεσμα οικονομικά πλεονεκτήματα από τις 
νέες τεχνολογίες χωρίς να γίνεται στο παρόν α-κριβή, λόγω υψηλότερου κόστους 
ενέργειας από τους "ευγενικούς" ανταγωνιστές της (μια που στο εργατικό κόστος 
κάνει "προόδους"). Και όλα αυτά σε ένα περιβάλλον έντονης ενεργειακής εξάρ¬ 
τησής της από άλλες χώρες (πάνω από 70% το 2030) και στο οποίο κάθε αμφισβή¬ 
τηση του νεοφιλελεύθερου καπιταλισμού απαγορεύεται. 


6. ΚΑΙ ΜΙΑ ΑΚΟΜΗ ΟΥΤΟΠΙΑ (ίσως όχι και τόσο): 

Υπάρχουν τεράστιες ποσότητες μεθανίου κάτω από τους πυθμένες 
των ωκεανών δεσμευμένες, με φυσικοχημικό τρόπο, σε παγοκρυστάλλους νερού. 
Μιλάνε για κά-λυψη των ενεργειακών αναγκών για χιλιετίες, με καύση του με¬ 
θανίου ή απόσπαση του υδρογόνου από αυτό (και παραγωγή ηλεκτρισμού, όπως 
προαναφέρθηκε) . Πά-ντα βέβαια θα μας περισσεύει και κάτι από 002 αλλά θα 
δούμε τι θα γίνει και μ' αυτό. 

Τεχνικές για την αποδέσμευση του μεθανίου αυτού, που να είναι 
οικονομικά συμφέρουσες και μάλιστα σε μεγάλη κλίμακα, δεν υπάρχουν σήμερα. 
Και θα πρέπει να έχουμε κατά νου ότι αν από σφάλμα μας ξεφύγουν μεγάλες 
ποσότητες μεθανίου στην ατμόσφαιρα αυτό είναι 10 με 20 φορές πιο δραστικό 
από το 002 στην πρόκλη-ση του φαινόμενου του θερμοκηπίου. Προς το παρόν 
το θέμα είναι στη δικαιοδοσία των επιστημόνων. Οι επενδυτές περιμένουν να 
εξασφαλιστούν πρώτα οι προοπτικές κέρδους. 


Δ. Ενέργεια και "φαινόμενο του θερμοκηπίου" 


Ας μην ξεχνάμε κατ' αρχήν ότι η διατήρηση της απαραίτητης για 
τη ζωή θερμοκρασίας στη γη οφείλεται στη λειτουργία του πρωταρχικού φαινό¬ 
μενου του θερμοκη-πίου, που είναι μία φυσική λειτουργία της ατμόσφαιρας. Το 
φαινόμενο για το οποίο μιλάμε εδώ είναι η διαταραχή του πρωταρχικού εξαιτίας 
της ανθρώπινης όραστηριό-τητας. 

Θα περιοριστούμε σε μία επισκόπηση της διαταραχής του φαινόμε¬ 
νου που προ-καλείται από το αέριο διοξείδιο του άνθρακα 002 (προϊόν της καύ¬ 
σης του χημικού στοιχείου άνθρακα 0, που υπάρχει σε όλα τα ορυκτά καύσιμα και 
βέβαια είναι βασικό στοιχείο του οργανισμού των φυτών κυρίως αλλά και όλων 

των έμβιων. Στο μεγαλύ-τερο μέρος της παγκόσμιας ιστορίας η συγκέντρωσή του 
στη ατμόσφαιρα ήταν 270 ρρη (ή 0,027%). Από την αρχή της βιομηχανικής επα¬ 
νάστασης μέχρι σήμερα ανέβη-κε στα 330 ρρη και ελπίζουν, με πλήρη υλοποίηση 
του Κιότο, να το σταθεροποιή-σουν στα 450. Οι απαισιόδοξοι λένε για υπέρβαση 
του 550 σε λίγες δεκαετίες. 

Η θέρμανση του πλανήτη από την αυξανόμενη συγκέντρωση του 002 
στην α-τμόσφαιρα επιβεβαιώνεται από τη συντριπτική πλειοψηφία των επιστη¬ 
μόνων σε όλο τον κόσμο. Τα ερωτήματα είναι: πόσο γρήγορα θα συμβαίνει αυτή, 
πού θα σταθερο-ποιηθεί και πότε, ποια θα είναι η έκταση των συνεπειών της. 
Ενδέχεται να έχουμε δευτερογενή φαινόμενα που θα δρουν πολλαπλασιαστικά 
- επιταχυντικά (π.χ. όιακο-πή των ωκεάνειων ρευμάτων, απορρόφηση ακόμη με¬ 
γαλύτερης ηλιακής θερμότητας από τις εκτάσεις ξηρός που θα αποκαλύπτουν 
οι πάγοι με το λιώσιμό τους κλπ.) ή απομειωτικά - επιβραδυντικά (π.χ. αύξηση 
της θερμότητας που επανακτινοβολεί η γη στο διάστημα και ψύχεται, λόγω μεί¬ 
ωσης της ποσότητας των υδρατμών στα ανώτερα στρώματα της ατμόσφαιρας 
που προκαλείται από την αρχική υπερθέρμανσή της). Το τελευταίο είναι βασικό 
επιχείρημα των ελάχιστων "σκεπτικιστών", που μιλάνε επίσης για επιστημονικό 
ολοκληρωτισμό από την πλευρά εκείνων που συμφωνούν για τη σοβαρότητα του 
προβλήματος. 

Είναι το Κιότο αρκετό; Υποστηρίζεται ότι για να σταματήσει η υπερ¬ 
θέρμανση της γης σε ανεκτά επίπεδα θα έπρεπε οι μειώσεις των εκπομπών 002 
να είναι 10 φορές μεγαλύτερες από εκείνες που συμφωνήθηκαν εκεί. Είναι όμως 
μια πρώτη προσπάθεια θεσμοθέτησης ποσοτικών στόχων προς την κατεύθυνση 
αυτή. Σίγουρα θα γίνουν έν-θερμοι οπαδοί του αυτοί που βλέπουν ευκαιρίες για 
κέρδη και αντίστροφα. Και το πρόβλημα μπορεί να χρησιμοποιηθεί σαν φόβητρο 
για να περάσουν άλλες πολιτικές στο ενεργειακό που θα αλλάζουν τα οικονομικά 
δεδομένα για τους πολίτες. 

Θα ανακεφαλαιώσουμε τις τεχνολογικές παραμέτρους της μείωσης του 002: 

■=> Διαχωρισμός και θάψιμο του 002 που παράγεται από τις καύσεις των 

ορυ-κτών καυσίμων (μέθοδος υπό ανάπτυξη, που, προς το παρόν, σχεδόν διπλα¬ 
σιάζει το κόστος της ηλεκτρικής ενέργειας και μειώνει την απόδοση μέχρι και 
40%, άρα σπαταλάει ενεργειακές πρώτες ύλες, ιδίως στην περίπτωση που καίμε 
γιάνθρακες), 

^ αύξηση της τεχνικής αποόοτικότητας όλων των διαδικασιών καύσης 

στην παραγωγή ηλεκτρισμού και μείωση της κατανάλωσης όλων των ηλεκτροκίνη¬ 
των μηχανών - συσκευών, 

δέσμευση του άνθρακα σε στερεή μορφή (χωρίς καύση του σε 002) 
κατά την απόσπαση υδρογόνου από αέρια καύσιμα, 

^ περιορισμό της κατανάλωσης ενέργειας για θέρμανση και ψύξη σε 

κτίρια (εί-ναι το 40% της κατανάλωσης ενέργειας στην Ε.Ε.), 

ανάπτυξη σιδηροδρομικών μεταφορών και μείωση των οδικών (είναι 
το 32% της κατανάλωσης ενέργειας στην Ε.Ε.), 

^ ανάπτυξη όλων των ανανεώσιμων πηγών ενέργειας και 

^ χρήση υδρογόνου από ηλεκτρόλυση νερού σε περιοχές και ώρες που 

υπάρχει (αν υπάρχει) φθηνή ηλεκτρική ενέργεια (από ανανεώσιμες πηγές ή ... από 

πυρηνικά) και δεν μπορεί να αξιοποιηθεί διαφορετικά. 

Και οι πολιτικές - οικονομικές παράμετροι: 

^ φόροι 002 στα τελικά ενεργειακά προϊόντα και 

^ κατανομή δικαιωμάτων ανώτατων εκπομπών 002 στις βιομηχανίες 

με σύ-στημα εμπορίας τους (αγορά δικαιωμάτων όταν ξεπερνιέται το όριο ή 
πώλησή τους, όταν υπάρχει περιθώριο) με τις οποίες επιχειρείται, σταδιακά και, 
κυρίως, χωρίς τραντάγματα για το σύστημα, να ενισχυθούν και να προωθηθούν, 
με οικονομικά αποτελεσματικό τρόπο μέ-σω των μηχανισμών της αγοράς (ανό¬ 
θευτος ανταγωνισμός, με ίδιους, υποτίθεται, κανόνες για όλους), οι εναλλα¬ 
κτικές ενεργειακές τεχνικές έναντι των συμβατικών. Και να γίνουν έτσι (και με 
την πολιτική υποστήριξη για την παγκόσμια επιβολή τους) η μεγάλη μπίζνα του 
αιώνα, που θα δώσουν κερόοφόρα διέξοδο για τα τεράστια κε-φάλαια που συσ¬ 
σωρεύει το σύστημα αλλά και, ίσως, εν μέρει για την ανεργία, σταθε-ροποιώντας 
το κοινωνικά. 


Ε. Μερικές σκέψεις και ερωτήματα για την πολιτική της ενέργειας 


Σε έναν κόσμο με αυξανόμενη κατανάλωση ορυκτών καυσίμων που 
τα οικονο-μικά εκμεταλλεύσιμα αποθέματά τους εξαντλούνται στο προβλεπτό 
μέλλον, χωρίς πλήρως εναλλακτικές λύσεις, δεν περιμένουμε να δούμε να λει¬ 
τουργεί ο καπιταλιστι-κός νόμος προσφοράς και ζήτησης (οι τιμές ανεβαίνουν, 
αγοράζονται λιγότερες πο-σότητες ή και γίνεται συμφέρουσα η παραγωγή από 
ακριβά κοιτάσματα, ισορροπώ-ντας την προσφορά με τη ζήτηση). Οι δυνατοί θα 
επιδιώξουν, με το νόμο του ισχυ-ρού, να τα εξασφαλίσουν με κάθε μέσο, αποκλεί¬ 
οντας ή σπρώχνοντας στο περιθώριο τους αδύναμους. Βέβαια δεν μπορούμε να 
φανταστούμε μεγάλες περιοχές του πλα-νήτη να ζουν με πολύ λιγότερη ενέργεια 
απ' ό,τι προηγουμένως. Όχι τόσο για την εξαθλίωση που αυτό θα σημαίνει όσο για 
το ότι δεν θα μπορούν να λειτουργήσουν σαν καταναλωτές των προϊόντων του 
συστήματος. Κάτι τέτοιο θα ταρακουνούσε και τους ισχυρούς, στο βαθμό που η 
εξάρτησή τους από την κατανάλωση των φτωχότε-ρων και την απόσπαση πλούτου 
από αυτούς θα είναι αρκετά σημαντική. 

Από την άλλη πλευρά, είναι δυνατόν μια πιθανή απεξάρτηση από τα 
ορυκτά καύσιμα (κυρίως πετρέλαιο αλλά και αέριο) και η χρήση εναλλακτικών, 
πιο "καθα-ρών" και φθηνών πηγών ενέργειας σε κάποιο κοντινό μέλλον, να κάνει 
τον κόσμο πιο ειρηνικό και δίκαιο; Μάλλον αφελή και ανιστόρητη αισιοδοξία θα 
μαρτυρούσε μια τέτοια ελπίδα, παρά γνώση της φύσης και της δυναμικής του κα¬ 
πιταλισμού και της ενδογενούς βίας και ανισότητας που αυτός περικλείει. Αυτό 
το ερώτημα απαιτεί βε-βαία από μόνο του μια χωριστή εκτεταμένη ανάλυση για 
να απαντηθεί τεκμηριωμένα. 

Εκτός από τους πραγματικούς πολέμους, που ήδη έχουν ξεκινήσει, 
θα βλέπουμε και πολέμους οικονομικούς που θα εκτυλίσσονται στο παρασκή¬ 
νιο των παγκόσμιων - πολυμερών εμπορικών συμφωνιών (στα πλαίσια του Π.Ο.Ε., 
ενός μελλοντικού Κυότο κλπ.). Οι συμφωνίες αυτές αποκρυσταλλώνουν προσωρι¬ 
νά τους εκάστοτε συσχετι-σμούς δύναμης έτσι ώστε οι παίκτες να μεγαλώνουν 
τα κέρδη και να μειώνουν τις ζημιές τους ανάλογα και με τη δύναμή τους. Πίσω 
απ' αυτές, τμήματα του κεφαλαίου θα ανταγωνίζονται άγρια μεταξύ τους, επι¬ 
διώκοντας να αποκτήσουν παγκόσμια τε-χνολογικά πλεονεκτήματα σε καθεστώς 

κρατικής εξασφάλισης με κάθε πρόσχημα, που μετά θα προσπαθούν να τα εξαρ¬ 
γυρώσουν εμπορικά απαιτώντας "ελεύθερο α-νταγωνισμό για όλους". 

Οι πόλεμοι για την κατάκτηση του φαντασιακού (και, άρα, της 
συναίνεσης ή της απάθειας) των ανθρώπων, είναι γνωστοί και αναμενόμενοι, 
απαραίτητο συμπλήρωμα των άλλων μορφών πολέμου. Οι άνθρωποι θα χρειαστεί 
να πιστέψουν "ελεύθερα", ότι είναι ανάγκη να πληρώσουν παραπάνω για επιλο¬ 
γές (άλλων, εννοείται) που θα "προστατεύουν" το περιβάλλον ή θα συμβάλλουν 
στην "απαλλαγή από τους εκβια-σμούς των χωρών που διαθέτουν τις ενεργειακές 
πρώτες ύλες". Ή "να σφίξουν πε-ρισσότερο το ζωνάρι, γιατί τα πράγματα είναι 
δύσκολα", να αποδεχθούν επικίνδυνες λύσεις (π.χ. πυρηνική ενέργεια) κ.α. 

Δεν πρόκειται βέβαια να ρωτηθούν οι άνθρωποι (αλλά ούτε να 
αφεθούν να σκεφθούν) μήπως είναι καλύτερα να αλλάξουν ριζικά τη ζωή τους, 
τον τρόπο που παράγουν και καταναλώνουν, τον τρόπο που οργανώνονται και 
κυβερνιούνται οι συλλογικότητές τους, τις μεταξύ τους σχέσεις, προκειμένου 
να βρουν λύσεις που περιορίζουν δραστικά την κατανάλωση ρυπογόνων και μη 
ανανεώσιμων πηγών ενέρ-γειας. Σ' έναν κόσμο όπου η πράξη της ατομικής κατα¬ 
νάλωσης συμβολικών και πραγματικών εμπορευμάτων κυριαρχεί και κρύβει τις 
κοινωνικές και υλικές συνθήκες της παραγωγής και τις συνέπειές τους, κάθε εξω¬ 
τερικός περιορισμός της, όταν αυτός είναι συμβατός με τις ανάγκες αναπαρα¬ 
γωγής του συστήματος και αφομοιώσιμος (πράγμα για το οποίο το ίδιο φροντίζει 
δραστήρια), εκλαμβάνεται από τους ανθρώ-πους σαν ένα θλιβερό φτώχεμα και 
όχι σαν κίνητρο για επαναξιολόγηση της ζωής τους και εξέγερση. 

0 καπιταλισμός και το εξουσιαστικό μοντέλο συλλογικής ζωής δεν 
πρόκειται να καταρρεύσουν "νομοτελειακά", από μόνα τους, κάτω από το βάρος 
μεγάλης ενεργει-ακής ή περιβαλλοντικής κρίσης. Μπορούν να τις απορροφήσουν 
και να επιβιώσουν, επαναπροσδιορίζοντας παγκόσμια την κατανομή του πλού¬ 
του, κατασκευάζοντας (αν χρειαστεί) πλήρως τεχνητά περιβάλλοντα παραγωγής 
και επιβίωσης σε έναν αβίωτο κόσμο, για όσους μπορούν να πληρώσουν, και να 
κρατήσουν με τη βία έξω τους πιο αδύναμους και στερημένους. 

Είναι δυνατόν ενεργειακές τεχνολογίες που αναπτύσσονται με κα¬ 
θαρά καπιταλι-στικά και εξουσιαστικά κριτήρια, σκοπιμότητες και μεθόδους, να 
αξιοποιηθούν από συλλογικότητές σαν εργαλείο διεύρυνσης της όποιας αυτονο¬ 
μίας επιχειρούν; Π.χ. η πλήρως αποκεντρωμένη και μικρής κλίμακας παραγωγή 
ηλεκτρισμού, με συσκευές που θα έχουν παραχθεί καπιταλιστικά και με πρώτες 
ύλες που εν μέρει θα είναι επί-σης εμπορεύματα (φυσικό αέριο, υδρογόνο) και εν 
μέρει όχι (ανανεώσιμες); Η απά-ντηση αναγκαστικά θα αναζητηθεί μαζί με εκείνη 
που αφορά τις υπόλοιπες οικονομι-κές (αλλά όχι μόνον) συναλλαγές - ανταλλα¬ 
γές τέτοιων αυτόνομων νησίδων - όι-κτύων με τον καπιταλιστικό ωκεανό που τις 
περιβάλλει. 

Ο καπιταλισμός και το εξουσιαστικό μοντέλο συλλογικής ζωής όεν 
πρόκειται να καταρρεύσουν "νομοτελειακά", από μόνα τους, κάτω 
από το βάρος μεγάλης ενεργειακής ή περιβαλλοντικής κρίσης. Μπο¬ 
ρούν να τις απορροφήσουν και να επιβιώσουν, εηαναπροοόιορίζο- 
ντας παγκόσμια την κατανομή του πλούτου, κατασκευάζοντας (αν 
χρειαστεί) πλήρως τεχνητά περιβάλλοντα παραγωγής και επιβίωσης 
σε έναν αβίωτο κόσμο, για όσους μπορούν να πληρώσουν, και να 
κρατήσουν με τη βία έξω τους πιο αδύναμους και στερημένους. 

Είναι δυνατόν ενεργειακές τεχνολογίες που αναπτύσσονται με 
καθαρά καπιταλιστικά και εξουσιαστικά κριτήρια, σκοπιμότητες και 
μεθόδους, να αξιοηοιηθούν από συλλογικότητες σαν εργαλείο δι¬ 
εύρυνσης της όποιας αυτονομίας επιχειρούν; Π.χ. η πλήρως αποκε¬ 
ντρωμένη και μικρής κλίμακας παραγωγή ηλεκτρισμού, με συσκευές 
που θα έχουν παραχθεί καπιταλιστικά και με πρώτες ύλες που εν 
μέρει θα είναι επίσης εμπορεύματα (φυσικό αέριο, υδρογόνο) και 
εν μέρει όχι (ανανεώσιμες); Η απάντηση αναγκαστικά θα αναζητη¬ 
θεί μαζί με εκείνη που αφορά τις υπόλοιπες οικονομικές (αλλά όχι 
μόνον) συναλλαγές - ανταλλαγές τέτοιων αυτόνομων νησίδων - δι¬ 
κτύων με τον καπιταλιστικό ωκεανό που τις περιβάλλει. 


